**PRILOGA 1**

**Biomasa, ki se lahko uporablja za proizvodnjo električne energije, ki prejema podpore, razdeljena po virih**

|  |  |
| --- | --- |
| **Vir biomase – 1. stopnja** | **Vir biomase – 2. stopnja** |
| A Lesna biomasa | A 1 Les iz gozdov in nasadov |
|  | A 2 Stranski proizvodi in ostanki iz lesnopredelovalne industrije |
| B Biomasa iz kmetijstva | B 1 Energetske rastline |
|  | B 2 Biorazgradljive frakcije izdelkov |
| C Biološko razgradljivi odpadki | C 1 Biološko razgradljivi komunalni odpadki |
|  | C 2 Biološko razgradljivi odpadki iz industrije in storitev |
|  | C 3 Blato iz čistilnih naprav odpadnih vod |
|  | C 4 Biološko razgradljivi odpadki iz kmetijstva in ribištva |
|  | C 5 Odpadni les |
|  | C 6 Na odlagališčih za odpadke odloženi odpadki, ki so biološko razgradljivi |

**A 1 Les iz gozdov in nasadov**

Les iz gozdov in nasadov zajema les iz gozdov, parkov, nasadov hitro rastočih drevesnih in grmovnih vrst ter drugih nasadov. Lesu v tej kategoriji je mogoče samo zmanjšati velikost, odstraniti skorjo, ga posušiti ali navlažiti.

**A 2 Stranski proizvodi in ostanki iz lesnopredelovalne industrije**

V to kategorijo so uvrščeni lesni stranski proizvodi in ostanki iz industrijske proizvodnje. To gorivo je lahko kemično neobdelano (npr. ostanki pri odstranjevanju skorje, žaganju, razžagovanju, oblikovanju ali stiskanju) ali pa gre za ostanke kemično obdelanega lesa, če ne vsebujejo težkih kovin ali halogeniranih organskih sestavin, ki izvirajo iz uporabe lesnih zaščitnih sredstev ali premazov.

**B 1 Energetske rastline**

Energetske rastline so lesni ali nelesni pridelek, gojen posebej v energetske namene.

**B 2 Biorazgradljive frakcije izdelkov in ostankov**

Ta kategorija vključuje biorazgradljive frakcije izdelkov, ostankov iz kmetijstva, vključno s snovmi rastlinskega in živalskega izvora.

**C Biološko razgradljivi odpadki**

Biološko razgradljivi odpadki so biološko razgradljivi odpadki s seznama biološko razgradljivih odpadkov iz predpisa, ki ureja predelavo biološko razgradljivih odpadkov in uporabo komposta ali digestata, zlasti pa:

**C 1, C 2 Biološko razgradljivi komunalni odpadki in biološko razgradljivi odpadki iz industrije in storitev**

Biološko razgradljivi komunalni odpadki in biološko razgradljivi odpadki iz industrije in storitev so biološko razgradljiva frakcija komunalnih odpadkov in odpadkov iz industrije in storitev, katerih energetska uporaba je dovoljena v skladu s predpisom, ki ureja predelavo biološko razgradljivih odpadkov in uporabo komposta ali digestata.

**C 3 Blato iz čistilnih naprav odpadnih voda**

V to kategorijo je uvrščeno blato komunalnih, skupnih in industrijskih čistilnih naprav, katerih energetska uporaba je dovoljena v skladu s predpisom, ki ureja predelavo biološko razgradljivih odpadkov in uporabo komposta ali digestata.

**C 4 Odpadki iz kmetijstva in ribištva**

V to kategorijo so uvrščeni vsi odpadki iz kmetijstva, vrtnarstva, ribogojstva, gozdarstva, lova in ribištva ter priprave in predelave hrane. V to kategorijo so uvrščena tudi živinska gnojila.

**C 5 Odpadni les**

Ta kategorija zajema odpadni les, ki je pri imetniku že izpolnil svoj temeljni namen in ga je imetnik zavrgel. Odpadni les ne sme vsebovati težkih kovin ali halogeniranih organskih sestavin, ki izvirajo iz uporabe lesnih zaščitnih sredstev ali premazov.

**C 6 Na odlagališčih za odpadke odloženi odpadki, ki so biološko razgradljivi**

Ta kategorija zajema že odložene biološko razgradljive odpadke na odlagališčih za odpadke, kjer zaradi njihove anaerobne razgradnje nastaja odlagališčni plin, za katerega morajo biti zagotovljeni zajemanje, obdelava in uporaba za pridobivanje energije.

**PRILOGA 2**

**Določanje spremenljivega dela referenčnih stroškov (SDRS) za proizvodne naprave SPTE**

**SDRS(i) za proizvodne naprave SPTE se določi in vsako leto usklajuje z uporabo letne regresijske krivulje KSDRS(i) individualno glede na nazivno električno moč proizvodne naprave SPTE z enačbo:**

**SDRS(i) = a**

kjer so:

*P* nazivna električna moč proizvodne naprave SPTE (MWe);

*a, b* parametra regresijske krivulje KSDRS(i), letno določena na podlagi regresije SDRS(i) za prvi, tretji in četrti velikostni razred (izbrane tipične enote) z enačbama:

kjer sta:

*Pj* nazivna električna moč tipične proizvodne naprave za posamezni velikostni razred (MWe);

*SDRS(i)* SDRS(i) za prvi, tretji in četrti velikostni razred proizvodne naprave SPTE iz metodologije (EUR/MWh).

**SDRS(i)** za posamezne velikostne razrede iz metodologije se letno usklajujejo glede na napoved referenčne cene zemeljskega plina po enačbi:

***SDRS(i) = IZP \* SDRS(0) + N(i) – N(0) \* IZP***

kjer so:

*SDRS(i)* letna vrednost SDRS za posamezne velikostne razrede proizvodnih naprav SPTE iz metodologije;

*SDRS(0)* izhodiščna vrednost SDRS za leto 2016 iz uredbe o podporah;

IZP indeks cene zemeljskega plina za tekoče leto, zaokrožen na pet decimalnih mest ter izračunan kot razmerje med letno napovedjo **referenčne cene zemeljskega plina *CB(i)* in izhodiščno referenčno ceno zemeljskega plina CB(0)** za leto 2016 (0,1914 EUR/Sm3), ki se nadomesti s preračunano vrednostjo   
17,77 EUR/MWh z upoštevanjem zgornje kurilnosti zemeljskega plina, ki znaša 10,769 kWh/Sm3:

***IZP = CB(i) / CB(0)***

*N(0)* korekcijski faktor za izhodiščno leto 2016, zaokrožen na dve decimalni mesti:

|  |  |  |  |  |
| --- | --- | --- | --- | --- |
| *Velikostni razred* | ***1*** | ***2*** | ***3*** | ***4*** |
| *N(0)* | *28,01* | *25,68* | *9,33* | *7,47* |

*N(i)* korekcijski faktor za tekoče leto, če pride do sprememb parametrov v modelu določanja cen zemeljskega plina (če ni sprememb, je za tekoče leto vrednost faktorja enaka izhodiščnemu N(0)) in se določi z enačbo:



kjer so:

*Sprememba* sprememba fiksnega dela cene ZP za posamezni velikostni razred [EUR/Sm3];

*Fddi* faktor pretvorbe;

*SK* spodnja kalorična vrednost zemeljskega plina [kWh/Sm3].